UCL: Chelsea b'sieq waħda fis-semi-finali Porto …………0 Chelsea ………2 Chelsea "marru" għand Porto u għelbuhom bl-iskor ta' 2-0 biex għamlu pass kbir lejn il-kwalifikazzjoni għas-semi-fianli tal-UEFA Champions League Minkejja li Porto ddominaw l-ewwel taqsima, kienu Chelsea li fl-ewwel xutt lejn il-lasti avversarji, fit-32 minuta, fetħu l-iskor meta Jorginho xeħet lejn Mason Mount, li dar ma' Zaidu Sanusi, qabel ma fajjar xutt fil-baxx għal ġor-rokna tax-xibka biex, fl-etá ta' 22 sena u 87 ġurnata, sar l-iżgħar player ta' Chelsea li skorja f'din il-kompetizzjoni. Fit-tieni taqsima, Porto ppressaw għall-goal tad-draw iżda, fl-64 minuta, l-aħjar ċans waqa' għand Cesar Azpilicueta meta minn taħt il-lasti għamel l-impossibbli u xeħet barra bir-ras. Madankollu, Ben Chilwell (85) issġilla rebħa għal Chelsea meta minn suġġeriment ta' Mateo Kovacic, huwa laħaq qabel Marchesin u tefa' l-ballun fix-xibka. It-tieni leg se tintlagħab fl-istess ground, jiġifieri, fir- Ramon Sanchez Pizjuan Stadium ta' Sevilla , fejn Chelsea jkunu qed jilagħbu f'"darhom".